**Sajtóközlemény**

**Cím:** Kanizsai Kerékpár Múzeum és Közösségi Tér

**2023. szeptember 20.**

*Két pályázatot adott be a Kanizsai Oldtimer Kerékpáros Egyesület múzeum és közösségi tér kialakítására, amelynek eredményeként 52,8 millió Ft támogatást nyert el a beruházásra. Az Egyesület tulajdonában álló impozáns, belvárosi nagykanizsai épületben több mint 200 m2 alapterületen lesz bemutatható az Egyesület értékes gyűjteménye és ezen túlmenően kisebb workshopok és előadások megtartására alkalmas terek is kialakításra kerülnek.*

Régi álma válik valóra az Egyesületnek a nemrég indult infrastrukturális projekttel. A belvárosi, magas belmagasságú, boltozatos és látszó téglaburkolattal rendelkező épületrész mintha mindig erre a funkcióra várt volna. A nemes gyűjtemény, és a rendezvényeken mai napig is „bevetett” kerékpárok méltó teret kapnak a szürke hétköznapokban, így más installációkkal együtt látványosan bemutatva a századelős Nagykanizsa polgári hangulatát is.

A pályázati támogatásnak köszönhetően a következő beavatkozások valósultak meg:

* megtörtént az épület vízszigetelése,
* kialakításra került az épület villamos- és földgáz rendszere,
* kialakításra kerültek a megfelelő padló- és falburkolatok,
* megtörtént az épület projektarányos akadálymentesítése,
* és új nyílászárók kerültek beépítésre.

A teljes fejlesztést két pályázat is támogatta:

* a nagyobb bemutatótér kialakítását lehetővé tevő projekt összköltsége 35,5 millió Ft
* a kisebb és később elnyert támogatás, ami a workshopok megtartására alkalmas terek kialakítását, és a bemutatótér bővítését tette lehetővé 17,3 millió Ft kiegészítő finanszírozást jelentett az Egyesületnek.

A projekt tervezett zárásának dátuma: 2023. szeptember 30.

A támogatás aránya: 100%

SZERZŐDÉS SZÁMA: TOP-7.1.1-16-H-ERFA-2021-00822

SZERZŐDÉS CÍME: Kanizsai Kerékpár Múzeum és Közösségi Tér

SZERZŐDŐ NEVE: Kanizsai Oldtimer Kerékpáros Egyesület

SZERZŐDÉS SZÁMA: TOP-7.1.1-16-H-ERFA-2022-00950

SZERZŐDÉS CÍME: Kanizsai Kerékpármúzeum és Közösségi Tér továbbfejlesztése

SZERZŐDŐ NEVE: Kanizsai Oldtimer Kerékpáros Egyesület

**További információ kérhető:**

Dene Tibor, elnök

Kanizsai Oldtimer Kerékpáros Egyesület

koksz.2013@gmail.com